ET Euroopa Liidu Teataja L 217/18

NÕUKOGU OTSUS 2008/665/ÜVJP,

9. juuni 2008,

mis käsitleb lepingu sõlmimist Euroopa Liidu ja Albaania Vabariigi vahel Albaania Vabariigi osalemise kohta Euroopa Liidu sõjalises operatsioonis Tšaadi Vabariigis ja Kesk-Aafrika Vabariigis (operatsioon EUFOR Tchad/RCA)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 24,

võttes arvesse eesistujariigi soovitust,

ning arvestades järgmist:

(1) Nõukogu võttis 15. oktoobril 2007 vastu ühismeetme 2007/677/ÜVJP Euroopa Liidu sõjalise operatsiooni kohta Tšaadi Vabariigis ja Kesk-Aafrika Vabariigis (1) (operatsioon EUFOR Tchad/RCA).

(2) Kõnealuse ühismeetme artikli 10 lõikes 3 sätestatakse, et kolmandate riikide osalemist käsitlev üksikasjalik kord kehtestatakse kokkuleppega kooskõlas Euroopa Liidu lepingu artikliga 24.

(3) Pärast nõukogult 13. septembril 2004 volituste saamist pidas eesistujariik, keda abistas Euroopa Liidu Nõukogu peasekretär/ühise välis- ja julgeolekupoliitika kõrge esindaja, läbirääkimisi Euroopa Liidu ja Albaania Vabariigi vahel Albaania Vabariigi osalemise üle operatsioonis EUFOR Tchad/RCA, edaspidi nimetatud „leping”.

(4) Leping tuleks heaks kiita,

ON TEINUD JÄRGMISE OTSUSE:

Artikkel 1

Leping Euroopa Liidu ja Albaania Vabariigi vahel Albaania Vabariigi osalemise kohta Euroopa Liidu sõjalises operatsioonis Tšaadi Vabariigis ja Kesk-Aafrika Vabariigis (operatsioon EUFOR Tchad/RCA) kiidetakse Euroopa Liidu nimel heaks.

Lepingu tekst on lisatud käesolevale otsusele.

Artikkel 2

Nõukogu eesistujal on õigus määrata isik(ud), kes on volitatud lepingule alla kirjutama, et see Euroopa Liidu suhtes siduvaks muuta.

Artikkel 3

Käesolev otsus jõustub selle vastuvõtmise päeval.

Artikkel 4

Käesolev otsus avaldatakse Euroopa Liidu Teatajas.

Luxembourg, 9. juuni 2008 Nõukogu nimel eesistuja M. COTMAN

(1) ELT L 279, 23.10.2007, lk 21.

ET Euroopa Liidu Teataja L 217/19

TÕLGE

LEPING

Euroopa Liidu ja Albaania Vabariigi vahel Albaania Vabariigi osalemise kohta Euroopa Liidu sõjalises operatsioonis Tšaadi Vabariigis ja Kesk-Aafrika Vabariigis (operatsioon EUFOR Tchad/RCA)

EUROOPA LIIT (EL)

ühelt poolt ja

ALBAANIA VABARIIK

teiselt poolt,

edaspidi „lepingupooled”,

VÕTTES ARVESSE, ET:

nõukogu võttis 15. oktoobril 2007 vastu ühismeetme 2007/677/ÜVJP Euroopa Liidu sõjalise operatsiooni kohta Tšaadi Vabariigis ja Kesk-Aafrika Vabariigis (operatsioon EUFOR Tchad/RCA),

Albaania Vabariiki on kutsutud osalema ELi juhitavas operatsioonis,

vägede moodustamise protsess on lõpetatud edukalt ning ELi operatsiooni ülem ja ELi sõjaline komitee on soovitanud kokku leppida Albaania Vabariigi relvajõudude osaluses ELi juhitavas operatsioonis,

poliitika- ja julgeolekukomitee võttis 13. veebruaril 2008 vastu otsuse CHAD/1/2008, mis käsitleb kolmandate riikide panust Tšaadi Vabariigis ja Kesk-Aafrika Vabariigis läbiviidavasse Euroopa Liidu sõjalisse operatsiooni, (1)

poliitika- ja julgeolekukomitee võttis 18. märtsil 2008 vastu otsuse CHAD/2/2008 panustajate komitee moodustamise kohta Tšaadi Vabariigis ja Kesk-Aafrika Vabariigis läbiviidava Euroopa Liidu sõjalise operatsiooni jaoks, (2)

ON KOKKU LEPPINUD JÄRGMISES:

Artikkel 1

Operatsioonis osalemine

1. Kooskõlas käesoleva lepingu sätetega ja kõigi nõutavate rakenduseeskirjadega ühineb Albaania Vabariik 15. oktoobri 2007. aasta ühismeetmega 2007/677/ÜVJP Euroopa Liidu sõjalise operatsiooni kohta Tšaadi Vabariigis ja Kesk-Aafrika Vabariigis (operatsioon EUFOR Tchad/RCA) ning iga ühismeetme või otsusega, millega Euroopa Liidu Nõukogu otsustab ELi kriisiohjamise sõjalist operatsiooni pikendada.

2. Albaania Vabariigi panus ELi kriisiohjamise sõjalisse operatsiooni ei piira Euroopa Liidu sõltumatust otsuste tegemisel.

3. Albaania Vabariik tagab, et tema ELi kriisiohjamise sõjalises operatsioonis osalevad väed ja personal täidavad oma ülesandeid kooskõlas

— ühismeetmega 2007/677/ÜVJP ja selle võimalike hilisemate muudatustega;

— operatsiooni plaaniga;

— rakendusmeetmetega.

4. Albaania Vabariigi poolt operatsioonile lähetatud väed ja personal täidavad oma kohustusi ja tegutsevad ainult ELi kriisiohjamise sõjalise operatsiooni huve silmas pidades.

5. Albaania Vabariik teavitab ELi operatsiooni ülemat õigeaegselt igast muudatusest oma operatsioonis osalemises.

Artikkel 2

Vägede staatus

1. Albaania Vabariigi poolt ELi kriisiohjamise sõjalisele operatsioonile lähetatud vägede ja personali staatust reguleeritakse Euroopa Liidu ja asjaomaste riikide vahel kokku lepitud vägede staatust käsitlevate sätetega, kui need on olemas.

2. Tšaadi Vabariigist ja Kesk-Aafrika Vabariigist väljaspool paiknevatesse peakorteritesse või juhtimisüksustesse lähetatud vägede ja personali staatust reguleeritakse asjaomaste peakorterite ja juhtimisüksuste ning Albaania Vabariigi vaheliste lepingutega.

3. Ilma et see piiraks lõikes 1 osutatud vägede staatust käsitlevate sätete kohaldamist, teostab Albaania Vabariik jurisdiktsiooni ELi kriisiohjamise sõjalises operatsioonis osalevate oma riigi vägede ja oma riigi personali üle.

4. Albaania Vabariik vastutab kõigi nõuete eest, mis on seotud ELi kriisiohjamise sõjalises operatsioonis osalemisega, kui nõuded on esitatud tema vägede ja personali poolt või kui need puudutavad neid. Albaania Vabariik vastutab oma vägede ja personali vastu võetavate meetmete, eelkõige õiguslike ja distsiplinaarmeetmete eest kooskõlas oma õigus- ja haldusnormidega.

5. Albaania Vabariik kohustub käesoleva lepingu allkirjastamisel esitama deklaratsiooni mis tahes ELi kriisiohjamise sõjalises operatsioonis osaleva riigi vastu nõuetest loobumise kohta.

6. Euroopa Liit kohustub tagama, et liikmesriigid esitavad käesoleva lepingu allkirjastamisel nõuetest loobumise deklaratsiooni seoses Albaania Vabariigi osalemisega ELi kriisiohjamise sõjalises operatsioonis.

Artikkel 3

Salastatud teave

1. Albaania Vabariik võtab vajalikud meetmeid, et tagada ELi salastatud teabe kaitstus vastavalt nõukogu 19. märtsi 2001. aasta otsuse 2001/264/EÜ (3) lisas sätestatud Euroopa Liidu Nõukogu julgeolekueeskirjadele ning pädevate asutuste, sealhulgas ELi operatsiooni ülema välja antud edasistele juhistele.

2. Kui Euroopa Liit ja Albaania Vabariik on sõlminud salastatud teabe vahetamise julgeolekukorra lepingu, kohaldatakse selle lepingu sätteid ELi kriisiohjamise sõjalise operatsiooni suhtes.

Artikkel 4

Käsuliin

1. Kõik ELi kriisiohjamise sõjalises operatsioonis osalevad väed ja kogu personal jäävad oma siseriiklike ametiasutuste täielikku alluvusse.

2. Siseriiklikud ametiasutused annavad ELi operatsiooni ülemale üle operatiivse ja taktikalise juhtimise ja/või kontrolli oma vägede ja personali üle. ELi operatsiooni ülemal on õigus oma volitusi delegeerida.

3. Albaania Vabariigil on operatsiooni igapäevase juhtimise seisukohast samad õigused ja kohustused kui operatsioonis osalevatel ELi liikmesriikidel.

4. ELi operatsiooni ülem võib pärast Albaania Vabariigiga konsulteerimist igal ajal taotleda Albaania Vabariigi panuse lõpetamist.

5. Albaania Vabariik määrab kõrge sõjalise esindaja esindama oma riigi kontingenti ELi kriisiohjamise sõjalises operatsioonis. Kõrge sõjaline esindaja konsulteerib kõikides operatsiooniga seotud küsimustes ELi vägede ülemaga ja vastutab kontingendi igapäevase distsipliini eest.

Artikkel 5

Finantsaspektid

1. Albaania Vabariik kannab kõik oma operatsioonis osalemisega seotud kulud, välja arvatud juhul, kui kulud kuuluvad ühiste kulude alla käesoleva lepingu artikli 1 lõikes 1 sätestatud õigusnormide kohaselt, samuti nõukogu 14. mai 2007. aasta otsuse 2007/384/ÜVJP kohaselt, millega luuakse mehhanism Euroopa Liidu sõjalise või kaitsetähendusega operatsioonide ühiste kulude rahastamise haldamiseks (Athena). (4)

2. Kui põhjustatakse riigist/riikidest, kus operatsioon toimub, pärit füüsilise või juriidilise isiku surm, vigastus, vara hävimine või rikkumine, maksab Albaania Vabariik, kui ta on tunnistatud vastutavaks, kompensatsiooni vastavalt tingimustele, mis on ette nähtud käesoleva lepingu artikli 2 lõikes 1 osutatud vägede staatust käsitlevate sätetega, kui need on olemas.

Artikkel 6

Lepingu rakendamise kord

Euroopa Liidu Nõukogu peasekretäri/ühise välis- ja julgeolekupoliitika kõrge esindaja ning Albaania Vabariigi asjakohaste ametiasutuste vahel sõlmitakse kõik käesoleva lepingu rakendamiseks vajalikud tehnilised ja haldusalased kokkulepped.

Artikkel 7

Kohustuste täitmata jätmine

Kui üks lepingupool peaks jätma artiklites 1 kuni 6 sätestatud kohustused täitmata, on teisel lepingupoolel õigus leping ühekuulise etteteatamisega lõpetada.

Artikkel 8

Vaidluste lahendamine

Lepingu tõlgendamisest või kohaldamisest tulenevad vaidlused lahendatakse lepingupoolte vahel diplomaatilisel teel.

Artikkel 9

Jõustumine

1. Käesolev leping jõustub järgmise kuu esimesel päeval pärast seda, kui lepingupooled on teatanud teineteisele selleks vajalike siseriiklike menetluste lõpuleviimisest.

2. Käesolevat lepingut kohaldatakse ajutiselt alates selle allkirjastamise kuupäevast.

3. Käesolev leping jääb kehtima perioodiks, mille ajal Albaania Vabariik operatsiooni panuse annab.

Koostatud Pariisis 13. juulil 2008 inglise keeles neljas eksemplaris. Euroopa Liidu nimel Albaania Vabariigi nimel

(1) ELT L 56, 29.2.2008, lk 64. Otsust on muudetud otsusega CHAD/3/2008 (ELT L 144, 4.6.2008, lk 82).

(2) ELT L 107, 17.4.2008, lk 60. Otsust on muudetud otsusega CHAD/3/2008.

(3) EÜT L 101, 11.4.2001, lk 1. Otsust on viimati muudetud otsusega 2007/438/EÜ (ELT L 164, 26.6.2007, lk 24).

(4) ELT L 152, 13.6.2007, lk 14.

DEKLARATSIOONID, MILLELE ON OSUTATUD LEPINGU ARTIKLI 2 LÕIGETES 5 JA 6

ELi liikmesriikide deklaratsioon:

„ELi liikmesriigid, kes kohaldavad 15. oktoobri 2007. aasta ühismeedet 2007/677/ÜVJP Euroopa Liidu sõjalise operatsiooni kohta Tšaadi Vabariigis ja Kesk-Aafrika Vabariigis (operatsioon EUFOR Tchad/RCA), loobuvad, niivõrd kui seda lubavad nende siseriiklikud õigussüsteemid, võimaluse korral nõuetest Albaania Vabariigi vastu oma personali vigastuste ja surma korral või neile kuuluvale ja ELi kriisiohjamise operatsioonis kasutatavale varustusele tekitatud kahju või sellise varustuse hävimise korral, kui selline vigastus, surm või varaline kahju

— oli põhjustatud Albaania Vabariigi personali poolt ELi kriisiohjamise operatsiooniga seotud kohustuste täitmisel, välja arvatud juhul, kui oli tegemist raske hooletuse või tahtliku üleastumisega, või

— tulenes Albaania Vabariigile kuuluva varustuse kasutamisest, eeldusel et asjaomast varustust kasutati seoses operatsiooniga, välja arvatud juhul, kui oli tegemist nimetatud varustust kasutava Albaania Vabariigist ELi kriisiohjamise operatsioonile lähetatud personali raske hooletuse või tahtliku üleastumisega.”

Albaania Vabariigi deklaratsioon:

„Albaania Vabariik, kes kohaldab 15. oktoobri 2007. aasta ühismeedet 2007/677/ÜVJP Euroopa Liidu sõjalise operatsiooni kohta Tšaadi Vabariigis ja Kesk-Aafrika Vabariigis (operatsioon EUFOR Tchad/RCA), loobub, niivõrd kui seda lubab tema siseriiklik õigussüsteem, võimaluse korral nõuetest ELi kriisiohjamise operatsioonis osaleva mis tahes riigi vastu oma personali vigastuste ja surma korral või talle kuuluvale ja ELi kriisiohjamise operatsioonis kasutatavale varustusele tekitatud kahju või sellise varustuse hävimise korral, kui selline vigastus, surm või varaline kahju

— oli põhjustatud personali poolt ELi kriisiohjamise operatsiooniga seotud kohustuste täitmisel, välja arvatud juhul, kui oli tegemist raske hooletuse või tahtliku üleastumisega, või